Чън Джънлей (1949- -)
Грандмайстор Чън Джънлей е роден през май 1949 г. в родното място на Тайдзицюан – Чъндзягоу, провинция Хенан. Той е единадесето поколение наследник на Чън стил Тайдзицюан. На 8-годишна възраст Грандмайстор Чън Джънлей започнал да учи Тайдзицюан при двамата си чичовци – Чън Джаопи (1893-1972) и Чън Джаокуи (1928 - 1981).

Обучавал се при тези двама майстори повече от 30 години, като придобивал опит както от техните вербални напътствия, така и от личния им пример. Следвайки възвишените идеали на своите учители и борейки се за развитието на Тай Чи през бурния политически климат по времето на Китайската културна революция, той успял да преодолее много трудности и изпитания. С усърдно учене и упорити тренировки постигнал огромен напредък в Тайдзицюан и днес се радва на репутацията да е един от най-изтъкнатите майстори на Тайдзицюан в света.

От 1974 г. до 1987 г. Грандмайстор Чън печели първо място и златни медали над десет поредни пъти в национални състезания; печели две последователни национални първенства, както и титлите за "Отлично представяне" и "Златен лъв" на две поредни национални състезания по Тайдзицюан.

От 1989 г. до 1997 г. ученици на Грандмайстор Чън са печелили 65 призови места на национални и регионални състезания.

Грандмайстор Чън има огромен принос за развитието на Тайдзицюан, канен е да посети и преподава в почти 30 страни и е публикувал много книги и учебни видеоклипове. През 1986 г. става член на постоянния комитет на Политическата консултативна конференция в Жиаозуо. Той е избран и за представител на Националния народен конгрес през 1988 г., за директор на училището по Тайдзицюан в Чъндзягоу и за президент на Академията за изследване и проучване на Тайдзи-Шаолин в Пиндингшан. През 1992 г. Грандмайстор Чън е вписан в прочутата книга на „Великите личности на Китай“. През 1994 г. е избран за международен грандмайстор по Тайдзицюан, а през декември 1995 г. Китайската национална асоциация по Ушу го нарежда сред „Десетте най-добри майстори по бойни изкуства“ на днешен Китай.

Той е председател на Научноизследователското дружество по Чън стил Тайдзицюан на окръг Уенсиан и главен съветник и треньор в „henan chen zhenglei taiji culture co., ltd“. Заема и длъжностите заместник-директор на Административния център по Ушу на провинция Хенан и заместник-председател на Хенанската асоциация по Ушу. Той е също така национален старши инструктор по Ушу и член на комисията на Китайската национална асоциация по Ушу, на Асоциацията на държавните физкултурни науки и сред избраните от китайското правителство „Десет най-добри майстори по бойни изкуства“ на съвременен Китай.